L'obra teatral “Religados” torna de nou a Sagunt
06 de juliol 2017

![Imagen 1](/media/ohpad01g/93-image009-m.jpg)

El centre cultural Mario Monreal presenta este dissabte, 8 de juliol, una nova obra teatral titulada _Religados_. La representació tindrà lloc a les 20 h i la gent podrà obtindre l'entrada per un preu de 7 euros per persona.

  

La companyia teatral Ars Dementia Teatre porta una nova peça teatral de la mà de la directora Amparo Ortizà i comptarà amb actors com Sandra Godos, Marcos Villaplana i la pròpia Amparo Ortizà.

  

Dotze personatges, sis escenes, tres intèrprets i un sol déu vertader. _Religado__s_ és una comèdia que s'aventura a posar el focus en la religió. Cures que mengen bolets, reines amb fòbies, amigues que ja no van juntes a exercicis espirituals, fills que adoren a deesses de color marró, monges exorcistes, santíssimes trinitats i moltes altres situacions plenes de sàtira i comèdia. Ens endinsem en les vides d'estes persones que prediquen doctrines, les pateixen o s´hi aferren per a donar sentit a la seua existència.

  

Tot açò i molt més ens explica Ars Dementia Teatre en _Religado__s_, una obra, que segons la companyia, no és necessari veure-la de genolls ni mirant cap a la Meca.

*   [](http://www.facebook.com/sharer.php?u=https://aytosagunto.es/va/actualitat/l-obra-teatral-religados-torna-de-nou-a-sagunt/ "Facebook")
*   [](http://twitter.com/share?url=https://aytosagunto.es/va/actualitat/l-obra-teatral-religados-torna-de-nou-a-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-obra-teatral-religados-torna-de-nou-a-sagunt/ "Linked In")
*   [](mailto:?body=https://aytosagunto.es/va/actualitat/l-obra-teatral-religados-torna-de-nou-a-sagunt/)